钦定古今图书集成/明伦汇编/氏族典/第240卷 > 张伾
## 钦定古今图书集成/明伦汇编/氏族典/第240卷 > 张伾

按《唐书张伾传》：“伾本为泽潞将，守临洺，田悦攻之，乘
城固守累月，士死，粮且尽，救不至。伾悉召部将立军
门，命女出遍拜，因曰：‘诸君战良苦，吾无资为赏，愿以
是女卖直，为众士一日费’。士皆哭曰：‘请死战’！会马燧
自河东将兵击悦城下，败之，伾乘胜出战，无不一当
百。以功迁泗州刺史。居州十年，擢右金吾卫大将军”，
未拜，卒。军中议立其子重政，母徐及兄号诉不肯从，
奔告淮南节度使王锷，乃免。诏嘉其忠，起为金吾卫
大将军，封徐鲁国夫人。